Neotraguinos

miniatura|240px|Ourebia ourebi.

A dos neotraguinos (Neotragini) é unha tribo de mamíferos artiodáctilos da familia dos bóvidos, subfamilia dos antilopinos.

A tribo inclúe seis xéneros con trece especies de antílopes de pequeno tamaño (polo que moitos autores os denominan antílopes ananos), que habitan en rexións densamente cubertas de vexetación na zona ecuatorial e o  sueste de África.

 Características 
Do tamaño dunha lebre, son antílopes de corpo delicado e compacto (agás Oreotragus oreotragus), ser cristas no curuto da cabeza, de lombo arredondado. Só os machos presentan cornos, que son rectos, pequenos e rematados en punta. As orellas son máis ben curtas. O fociño está espido. Os pezuños interiores son estreitos e apuntados, e os laterais están xeralmente ausentes. Presentan glándulas preorbitais e nos pezuños, e carecen de glándulas inguinais. As ubres das femias teñen catro tetos.

 Taxonomía 
 Descrición 
A tribo foi creada en 1894 polo avogado e zoólogo británico Philip Sclater e o tamén británico e zoólogo, especializado en mamíferos, Oldfield Thomas.tribe Neotragini Sclater and Thomas 1894  en Fossilworks.

 Etimoloxía 
O nome científico da tribo, Neotragini, está fomada polos elementos do latín científico Neotrag-, raíz de  Neotragus, o nome do seu xénero-tipo, e -ini, sufixo empregado para formar os nomes das tribos.(Ver etimoloxía de Neotragus no artigo correspondente a este xénero).

 Xéneros e especies 
 Tribo Neotragini 
 Xénero Dorcatragus
 Dorcatragus megalotis
 Xénero Madoqua
 Madoqua guentheri
 Madoqua kirkii
 Madoqua piacentinii
 Madoqua saltiana
 Xénero Neotragus
 Neotragus batesi
 Neotragus moschatus
 Neotragus pygmaeus
 Xénero Oreotragus
 Oreotragus oreotragus  
 Xénero Ourebia
 Ourebia ourebi
 Xénero Raphicerus
 Raphicerus campestris
 Raphicerus melanotis
 Raphicerus sharpei

 Taxonomía controvertida 

Algúns mastozoólogos como, por exemplo, Haltenorth, consideran este grupo como unha subfamilia distinta, a dos Neotraginae.Sokolov, Vladimir (1979): Taxonomy of Mammals, vol. 3. Moscova: Vysshaya Shkola, pp. 402–403. .

De máis transcendencia é o cambio proposto por Eva V. Bärmann, da Universidade de Cambridge, e o seu colega Tim Schikora, do Centro de Investigación da Biodiversidade e o Clima de Frankfurt. Segundo estes autores, a pesar de que as especies de antílopes ananos se reuniron comunmente na tribo dos neotraguinos debido á súa aparencia morfolóxica xeral, as análises filoxenéticas demostraron que non todos están estreitamente relacionados, polo que suxeriron restrinxir o nome de Neotragini ao xénero tipo Neotragus. No seu estudo utilizaron secuencias do citocromo b mitocondrial e medicións lineais do cranio para investigar máis a fondo a similitude das tres especies de Neotragus. Estas análises apoian a estreita relación de N. moschatus e N. batesi. Porén, N. pygmaeus, a especie tipo —que nunca antes se incluíra nas análises filoxenéticas— non está estreitamente relacionada. Segundo estes autores, podería compartir un antepasado común máis recente con outro "antílope anano", o Oreotragus oreotragus, e cos duiqueros do taxon Cephalophini. Polo tanto, suxeriron resucitar o xénero Nesotragus Von Dueben, 1846 para Nesotragus moschatus e N. batesi, e deixando a Neotragus pygmaeus como a única especie do xénero.Eva V. Bärmann and Tim Schikora (2014): "The polyphyly of Neotragus – Results from genetic and morphometric analyses". Mammalian Biology 79 (4): 283-286.

 Notas 

 Véxase tamén 

 Bibliografía 
 Dorst, J. & Dandelot, P. (1973): Guía de campo de los mamíferos salvajes de África. Barcelona: Ediciones Omega, S. A.
 Haltenorth, T. & Diller, H. (1986): A Field Guide of the Mammals of Africa including Madagascar. Londres: William Collins Sons & Co Ltd. ISBN 0-00-219778-2.

 Outros artigos 
 Bóvidos
 Antílopes
 Antilopinos

Categoría:Antílopes
Categoría:Mamíferos de África